पाएं अपने शहर की ताज़ा ख़बरें और फ्री ई-पेपरडाउनलोड करें
गांव डयोठाना के दो पड़ोसियों में आपसी विवाद होने से एक जने ने देसी कट्टे से फायर कर दूसरे को घायल कर दिया। मामला खुले में लघुशंका करने पर पड़ोसी द्वारा टोकने पर हुआ। थानाधिकारी सज्जन कुमार ने बताया डयोठाना निवासी रामलाल मीणा व रामबाबू जांगिड़ पड़ोसी हैं।
रविवार रात्रि रामलाल मीणा शराब पीए हुए था और सड़क पर बाथरूम कर रहा था। जिस पर रामबाबू ने उसे टोक दिया। गाली-गलौच के बाद दोनों परिवारों में झगड़ा हो गया। रामलाल वहां से गायब हो गया। अगले दिन सुबह करीब 5.30 बजे रामलाल आया व रामबाबू पर देसी कट्टे से फायर कर दिया।
जिसके बाद दोनों परिवारों में आपसी झगड़ा हो गया। घायल रामबाबू को अलवर रेफर किया है। घायल रामबाबू की भाभी गुड्डी देवी द्वारा आरोपी रामलाल सहित परिवार के 8-10 लोगों पर मामला दर्ज कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn